"Soms kom ’n mens ’n boek teë wat jou feitlik onmiddellik laat vermoed dat dit een van die uitstaan-leeservarings gaan wees tussen die versameling van alles wat jy al in jou lewe onder oë gehad het. Bloedvreemd is só ’n boek."
"Ek het al die vergelyking getref dat 'n boek uitbring neerkom op dieselfde proses as om uiteindelik vir die Groen en Goud uit te draf. Een persoon alleen kan dit nie doen nie. Afrigters, skeidsregters, spanlede. Ek sal enige dag saam met Madri Victor opdraf vir 'n wedstryd. Nie net ken sy hierdie spel nie, maar sy is iemand wat 'n mens in jou span soek."
"'n Eerste manuskrip gaan gepaard met 'n groot mate van onsekerheid, asook onkunde. 'n Mens het iemand nodig wat in jou en jou manuskrip glo. Iemand wat die wêreld van woorde verstaan. Vir my was dit Madri. Van ons eerste ontmoeting het sy met haar sonnige geaardheid my hart gesteel. Sy het my met 'n sagte, ferm hand deur die geboortepyne van 'n eerste boek begelei."